Hou jou gewig só onder beheer in grendeltyd | Netwerk24
12 Augustus 2020 06:04
Pandemie-angs kan jou maklik noop om die spanning van dié tyd met kos te probeer besweer.
Wanneer jy stres, skei jy die hormoon kortisol af – en dit veroorsaak 'n groter eetlus.
Stres speel ook 'n rol in jou keuse van kos. Kortisol en verhoogde insulienvlakke, wat weens verhoogde glukose afgeskei word, lei tot kosdrange – dikwels vir soetgoed.
Wanneer jy dan suiker inneem, skei die liggaam die goedvoelhormoon dopamien af.
As jy verkeerd eet of ooreet, sit jy nie net gewig aan nie: 'n Dieët hoog in suiker en diervette is 'n oorsaak van siektes soos diabetes tipe 2, hartkwale en sekere kankers. Verkeerde kos beïnvloed ook die spysverteringstelsel.
Fokus hierop in dié tyd: Hou by 'n kosroetine. Moenie ná 20:00 eet nie.) Neem genoeg proteïen in sodat jy nie tussendeur peusel nie. Dit hou ook jou bloedsuikervlakke in toom. Eet om dieselfde rede genoeg vesel. ) Slaap genoeg. As jy moeg is, sal jy die volgende dag 'n groter eetlus hê en meer trooskos eet.) Skakel alle elektronika af as jy saans inkruip.) Drink meer water. ) Oefen gereeld. ) In stede van peusel, bel 'n vriendin, lees of drink rooibostee. ) Bederf jouself een keer per week met koek, 'n muffin of sjokolade. – Marguerite van Wyk, Sarie (Inligting: Martinette Basson, dieetkundige)